Noorweegse padsterftesyfer laagste nóg | Maroela Media
Volgens 'n verslag van die Noorweegse raad vir padveiligheid is dit die eerste keer dat dié mylpaal bereik is.
"Daar is in 1970 ongeveer 100 kinders dood op Noorweegse paaie. Dit is duidelik dat sitplekgordels, 'n verlaagde spoed en veiliger paaie lewens red," het Jan Johansen, direkteur van die raad, gesê.
Johansen meen die afnames van sterftes op paaie kan toegeskryf word aan wette om kinders se veiligheid op die paaie te verseker.
Hy het ook gesê daar is oor die algemeen baie minder sterftes op Noorweegse paaie: In 2015 was daar slegs 113 padsterftes teenoor die 147 in 2014.
"Mense se houding teenoor padveiligheid het verbeter. Daar is egter nog nie rede om op en af te spring nie," het Johansen gesê. "Daar is 113 mense vanjaar op die paaie dood, en dis 113 te veel."
Dipuo Peters, minister van vervoer, het Dinsdag aangekondig dat 1 755 mense op Suid-Afrikaanse paaie gesterf het. Sy het gesê noodlottige ongelukke in Suid-Afrika het met 11% toegeneem.
Deel van: Motors, Ouerskap, Wêreldnuus
Praat ons hier van die hele 2015 of net van die fees seisoen? Ek het n spesmaas dat die Norrweegse syfer n jaar syfer is teen die SA syfer wat net vir die fees gety is…nog erger! Dit moet rassisme wees!
Ons sit met Taxi drywers wat geen pad reels gehoorsaam nie en ry soos hulle wil, so as die Minister minder sterftes op die paaie wil he moet sy begin om die ongehoorsaamheid van taxi bestuurders aan te spreek…
Ja, maar in Noorwee neem dit jou drie jaar om 'n volle bestuurslisensie te kry. Ook word geen vragmotors oor naweke en vakansies op die pad toegelaat nie. Word jy gevang vir dronkbestuur, word jou lisensie vir 5 jaar afgeneem. Word jy vir 'n tweede keer gevang – permanent. Noorwee het die beste bestuurders in die wereld.
Patrelie motors toegerus met kammeras is 'n voorvereiste om ons ongeluksyfers af te bring en moontlike omkopery te verlaag.
Gevaarlike voetgangers wat te vinnig stap in die ryvlak en paaie kruis sonder om links,regs te kyk veroorsaak heeltemal te veel botsings.die statistieke moet geskei word tussen motor botsings en ongelukke waarby voetgangers betrokke is.